ศบค.พบผู้ติดเชื้อ “โควิด” ใหม่ 216 ราย ในปท. 182 ต่างด้าว 32 ตปท. 2 เสียชีวิต 1
ศบค.พบผู้ติดเชื้อ “โควิด” ใหม่ 216 ราย ในปท. 182 ต่างด้าว 32 ตปท. 2 เสียชีวิต 1
2 ม.ค. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้(2ม.ค.64)ว่า พบผู้ติดเชื้อรายใหม่ 216 ราย ประกอบด้วย ผู้ติดเชื้อในประเทศ 182 ราย การค้นหาเชิงรุกในกลุ่มแรงงานต่างด้าว 32 ราย ส่วนผู้ที่เดินทางมาจากต่างประเทศเข้าสถานกักกันที่รัฐจัดให้ (Quarantine Facilities) 2 ราย โดยมาจากอินเดีย 1 ราย และสหรัฐอเมริกา 1 ราย ขณะที่มีผู้เสียชีวิตเพิ่ม 1 ราย
สำหรับจำนวนผู้ป่วยยืนยันสะสมในประเทศ ล่าสุดอยู่ที่ 7,379 ราย แบ่งเป็น ผู้ป่วยที่ติดเชื้อภายในประเทศ 5,356 ราย โดยในส่วนนี้เป็นผู้ติดเชื้อในกลุ่มแรงงานต่างด้าว 1,440 ราย และผู้ป่วยที่เดินทางมาจากต่างประเทศ 2,023 ราย
ส่วนผู้ป่วยรักษาหายแล้ว 4,299 ราย เพิ่มขึ้น 26 ราย โดยยังมีผู้ป่วยรักษาตัวอยู่ในโรงพยาบาล 3,016  ราย ยอดผู้เสียชีวิตสะสม 64 ราย